Valtiovarainministeriö	

	

	
	
Viite:
Lausuntopyyntö 19.5.2010 VM047:00/2007

Oikeusrekisterikeskus esittää pyydettynä lausuntonaan luonnoksesta valtionhallinnon tietoturvallisuuden kehitysohjelmaksi seuraavaa:

Luonnos valtionhallinnon tietoturvallisuuden kehitysohjelmaksi on hyvin valmisteltu.

Oikeusrekisterikeskus toteaa, että kehitysohjelman hyötynä viraston kannalta voidaan katsoa käytäntöjen yhtenäistämisen ja vastuiden selkeyttämisen. Selkeä vastuunjako ja toisaalta yhteistyö ja yhteisten käytäntöjen luominen eri virastojen välillä auttaa tietoturvallisuusasioiden merkittävyyden ymmärtämistä ja vaikuttaa henkilöstön tietoturvaosaamisen laajentamiseen. 

Käyttäjätunnushallinta helpottuu VIRTU-palvelun myötä ja vapauttaa resursseja muuhun työskentelyyn.

Oikeusrekisterikeskus toteaa kuitenkin, että kehitysohjelman toteuttaminen on virastolle vaativa ja uudenlaista osaamista edellyttävä tehtävä. Viraston nykyiset mahdollisuudet kehitysohjelman toimeenpanemiseksi ovat rajalliset. Ohjelman toteuttamisen kustannusvaikutukset ovat merkittävät. Tarkoitukseen on osoitettava riittävät määrärahat vuosien 2010-2015 tulosneuvotteluissa.

Oikeusrekisterikeskus on osallistunut oikeusministeriön ICT-varautumishankkeeseen pilottivirastona. 

Yhteyshenkilöinä tietoturvallisuutta koskevissa asioissa toimivat apulaisjohtaja Leena Silvennoinen ja tietopalveluasiantuntija Riia Pinni.

Oikeusrekisterikeskuksella ei ole muuta lausuttavaa luonnoksen johdosta.

Apulaisjohtaja	Leena Silvennoinen

Tietopalveluasiantuntija	Riia Pinni